ARTOS WIRAMA WAJIB REMAJA PUTRI Inggih, risada kala Sang Rama Dewa, neng kamitengengang, mawastu hyon humiang sahananing resing langite, Saking ambarane antuk ida ngaturang pangastawa, saha nguncarang weda pangastuti, Mungguwing kawisesan Ida Bhatara Wisnu, punika sane kauncarang risajroning weda pangastutin ida maka sami, Riantukan tetujon para resing langite ngastawayang, mangdane tumbuh eling pakayunan Ida Sang Rama Dewa. ARTOS WIRAMA PILIHAN REMAJA PUTRI Inggih minakadi smara dudune miwah sane lian-lianan, mesehe sane pinih tampek, Wantah ring pakayunan genahnyane , wiyakti nenten doh ring angga sarira, Riantukan, indike kadi asapunika tan wenten ring Ida Sang Prabhu Dasaratha, Semaliha, ida maraga purusa, miwah pradnyan risajroning naya wiweka. ARTOS WIRAMA WAJIB REMAJA PUTRA Inggih, risesampune mawali budal, Ida Sang Nakula, Ida Sang Prabhu Salya sane katinggalin, dahating dekdek remug pakayunan ida, Rikala punika raris ida ngarumrum rabin ida, Ida Dyah Satyawati, rikanjekan ida sungkan kayun tur madaosan, mawasana ida lempor, Riantukan ida salit arsa, boya sangkaning ida ajerih pacang seda, yening sampun panumayan Ida Sang Prabhu Salya ngemasin seda, Napi malih kantun kālam-alam, riantukan durung waneh tresna saling kapitresnain, punika ke awinan toyan pangaksian Ida Dyah Satyawati nyapcap ngetel tan papegatan. ARTOS WIRAMA PILIHAN REMAJA PUTRA Inggih minakadi smara dudune miwah sane lian-lianan, mesehe sane pinih tampek, Wantah ring pakayunan genahnyane , wiyakti nenten doh ring angga sarira, Riantukan, indike kadi asapunika tan wenten ring Ida Sang Prabhu Dasaratha, Semaliha, ida maraga purusa, miwah pradnyan risajroning naya wiweka. ARTOS WAJIB MACAPAT REMAJA PUTRI Inggih, punika awinane becikang pisan maparilaksana, Mangda sampunang katetehin antuk sane kabaosang nenten patut, Punika ke awinan patute punika sandang pisan laksanayang, Asapunika taler, punika pinaka agem-ageman risajrong kantun mahurip, Wantah kasusatyane punika anggen pamretyaksa, Sumangdanyane, nenten wenten nyantulin pamargine, ngungsi jagat kalepasan ARTOS MACAPAT PILIHAN REMAJA PUTRI Inggih, wantah sapatitah Ida Sang Hyang Paramawisesa, Minakadinnyane sane kabaos rahayu makamiwah sane kabaos ala, Sumangdanyane mangda pageh natakin risajroning pikayun, Wireh, Ida Hyang Widhi sane satata mapaica kahuripan, Ring sakancan sane mangjanma dados manusa, Punika ke awinan Ida Sang Hyang Widhi patut kasungsung tur kasubaktinin ARTOS MACAPAT WAJIB ANAK-ANAK PUTRI Uduh cening, cening pianak bapa idewa, mula sangkaning tetuyan idep bapane, Pamekas miteketin ragan idewane buka jani, Sawireh kapradnyanane ento satmaka sanjatan idewane, Tur satata dadi pigunayang idewa sarahina-rahina, Samaliha punika, taler anggen idewa ngaruruh pangupa jiwa, Sahenun idewane nyeneng maurip, iriki ring jagate, ARTOS MACAPAT PILIHAN ANAK-ANAK PUTRI Uduh cening bagus kalawan jegeg idewa, Melahang, incepang pesan idep idewane, nampi pitutur bapane, Sekenang buat pamireng idewane buka jani, Telebang tur cacepang di pakayun, Apang eda idewa salah pangresep, Kasadhu budhin ane melah ento anggen idewa ngamongin. ARTOS MACAPAT WAJIB ANAK-ANAK PUTRA Uduh cening, cening pianak bapa idewa, mula sangkaning tetuyan idep bapane, Pamekas miteketin ragan idewane buka jani, Sawireh kapradnyanane ento satmaka sanjatan idewane, Tur satata dadi pigunayang idewa sarahina-rahina, Samaliha punika, taler anggen idewa ngaruruh pangupa jiwa, Sahenun idewane nyeneng maurip, iriki ring jagate, ARTOS MACAPAT PILIHAN ANAK-ANAK PUTRA Uduh cening bagus kalawan jegeg idewa, Melahang, incepang pesan idep idewane, nampi pitutur bapane, Sekenang buat pamireng idewane buka jani, Telebang tur cacepang di pakayun, Apang eda idewa salah pangresep, Kasadhu budhin ane melah ento anggen idewa ngamongin.